|  |
| --- |
| Številka: 007-364/2021/ |
| Datum: 8. 7. 2021 |
| EVA 2021-1411-0002  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o ustanovitvi in nalogah Urada Vlade Republike Slovenije za informacijsko varnost (EVA 2021-1411-0002), NOVO GRADIVO ŠT. 1 – predlog za obravnavo  |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na … seji dne … pod točko … sprejela sklep:Vlada Republike Slovenije je izdala Odlok o ustanovitvi in nalogah Urada Vlade Republike Slovenije za informacijsko varnost in ga objavi v Uradnem listu Republike Slovenije. Mag. Janja GARVAS HOČEVARv. d. generalnega sekretarja Sklep prejmejo: * ministrstva in vladne službe

Priloge:* predlog sklepa vlade

predlog besedila Odloka o ustanovitvi in nalogah Urada Vlade Republike Slovenije za informacijsko varnost |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| **/** |
| **3.a Osebe, odgovorne za strokovno pripravo in usklajenost gradiva:** |
| Peter ŠUHEL, vodja Kabineta predsednika Vlade Republike Slovenije |
| **3.b Zunanji strokovnjaki, ki so sodelovali pri pripravi dela ali celotnega gradiva: /** |
| **4. Predstavniki vlade, ki bodo sodelovali pri delu državnega zbora: /** |
| 5. Kratek povzetek gradiva: |
| Vlada Republike Slovenije v skladu s prvim odstavkom 10. člena Zakona o spremembah in dopolnitvi Zakona o informacijski varnosti (Uradni list RS, št. 95/21) ustanavlja Urad Vlade Republike Slovenije za informacijsko varnost kot samostojno vladno službo. Uprava Republike Slovenije za informacijsko varnost kot organ v sestavi Ministrstva za javno upravo Republike Slovenije, ki je pristojni nacionalni organ za informacijsko varnost po Zakonu o informacijski varnosti, se preoblikuje v Urad Vlade Republike Slovenije za informacijsko varnost kot samostojna vladna služba, ki opravlja naloge po Zakonu o informacijski varnosti (Uradni list RS, št. 30/18) in po Zakonu o spremembah in dopolnitvi Zakona o informacijski varnosti (Uradni list RS, št. 95/21).V Urad Vlade Republike Slovenije za informacijsko varnost se najpozneje do 31. decembra 2021 umesti tudi CSIRT organov državne uprave, skupina, ki se odziva na incidente na področju informacijske varnosti, sprejema prijave o kršitvah varnosti, izvaja analize in pomaga priglasiteljem pri obvladovanju incidentov. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:Sprejetje Odloka o ustanovitvi in nalogah Urada Vlade Republike Slovenije za informacijsko varnost v letu 2021 nima finančnih posledic za državni proračun, saj se delovanje novoustanovljenega organa v skladu s 4. členom ZIPRS2122 financira iz finančnega načrta neposrednega uporabnika, ki je predlagal njegovo ustanovitev, in so sredstva v višini 2.400.000 evrov že zagotovljena na PU 3132 URSIV. Pravice porabe za novoustanovljeni organ za leti 2022 in 2023 se bodo načrtovale v skladu s sprejetim sklepom vlade številka 41003-5/2021/8 z dne 24. 6. 2021. V aktu o notranji organizaciji in sistemizaciji delovnih mest bo treba sistemizirati posebna delovna mesta za izvajanje nalog na področju upravljanja kadrovskih, finančnih, informacijskih in drugih virov ter zagotoviti kadrovsko popolnitev. Predvideva se, da bi omenjene naloge opravljali trije novi javni uslužbenci. Pri vzpostavitvi CSIRT organov državne uprave v okviru samostojne strokovne službe je upoštevana projekcija, ki je bila narejena že ob sprejetju Zakona o informacijski varnosti leta 2018, ki predvideva, da bodo naloge CSIRT organov državne uprave v letu 2021 in 2022 opravljali štirje javni uslužbenci.Predlog odloka nima finančnih posledic za druga javnofinančna sredstva.Pri pripravi kadrovskih načrtov se bodo upoštevale omejitvene določbe politike zaposlovanja iz 60. člena Zakona o izvrševanju proračunov za leti 2021 in 2022 (Uradni list RS, št. 174/20, 15/21 – ZDUOP in 74/21) – ZIPRS2122, v katerem je med drugim opredeljeno, na podlagi katerih utemeljenih razlogov je organu dovoljeno (izjemoma) povečati število zaposlenih. |
|  |
| 1. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 2 |
| Predvideno povečanje (+) ali zmanjšanje (–) prihodkov DP |  |  |  |  |
| Predvideno povečanje (+) ali zmanjšanje (**–**) prihodkov OP  |  |  |  |  |
| Predvideno povečanje (+) ali zmanjšanje (**–**) odhodkov DP  |  |  |  |  |
| Predvideno povečanje (+) ali zmanjšanje (**–**) odhodkov OP |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| 1. Finančne posledice za državni proračun
 |
| II.a Ocena finančnih posledic, ki niso načrtovane v sprejetem proračunu |
| Ime proračunskega uporabnika | Šifra in naziv ukrepa, projekta | Šifra in naziv PP | Znesek za tekoče leto (t) | Znesek zat + 1 |
|  |  |  |  |  |
| SKUPAJ |  |  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv PP | Znesek za tekoče leto (t) | Znesek zat + 1 |
|  |  |  |  |  |
| SKUPAJ |  |  |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
|  |  |  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitev: |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin
 | DA/NE |
| Gradivo (predpis) je bilo poslano v mnenje:  |  |
| * Skupnost občin Slovenije SOS
 | DA/NE |
| * Združenje občin Slovenije ZOS
 | DA/NE |
| * Združenje mestnih občin Slovenije ZMOS
 | DA/NE |
| Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.
 |
| Bistveni predlogi in pripombe, ki niso bili upoštevani: |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/NE |
| (Če je odgovor **NE**, navedite, zakaj ni bilo objavljeno.) |
| (Če je odgovor **DA**, navedete: |
| Datum objave: |
| V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti.
 |
| Mnenja, predlogi in pripombe z navedbo predlagateljev: |
| Upoštevani so bili:* v celoti,
* večinoma,
* delno,
* niso bili upoštevani.
 |
| Bistvena mnenja, predlogi in pripombe, ki niso bili upoštevani ter razlogi za neupoštevanje: |
| Poročilo je bilo dano … |
| Javnost je bila vključena v pripravo gradiva v skladu z Zakonom o …, kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA/NE |
| Peter ŠUHELVODJA KABINETA |

PREDLOG SKLEPA

Na podlagi 21. člena Zakona o Vladi Republike Slovenije (Uradni
list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13,
47/13 – ZDU-1G, 65/14 in 55/17) je Vlada Republike Slovenije na ... seji dne ... pod točko ... sprejela

S K L E P:

Vlada Republike Slovenije je izdala Odlok o ustanovitvi in nalogah Urada Vlade Republike Slovenije za informacijsko varnost ter ga objavi v Uradnem listu Republike Slovenije.

 Mag. Janja GARVAS HOČEVAR

 V. D. GENERALNEGA SEKRETARJA

Prejmejo:

* ministrstva in vladne službe

**PRILOGA 3 (jedro gradiva)**

**PREDLOG**

**(EVA 2021-1411-0002)**

Na podlagi tretjega odstavka 21. člena in prvega odstavka 25. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08,
38/10 – ZUKN, 8/12, 21/13, 47/13 – ZDU-1G, 65/14 in 55/17) ter 27. člena Zakona o informacijski varnosti (Uradni list RS, št. [30/18](http://www.uradni-list.si/1/objava.jsp?sop=2018-01-1350) in [95/21](http://www.uradni-list.si/1/objava.jsp?sop=2021-01-2056)) Vlada Republike Slovenije izdaja

**O D L O K**

**o ustanovitvi, nalogah in organizaciji Urada Vlade Republike Slovenije za informacijsko varnost**

**1. člen**

S tem odlokom se ustanovi Urad Vlade Republike Slovenije za informacijsko varnost (v nadaljnjem besedilu: urad) ter se v skladu s tem odlokom, Zakonom o informacijski varnosti (Uradni list RS, št. 30/18 in 95/21; v nadaljnjem besedilu: zakon) in z drugimi predpisi določijo njegove naloge in organiziranost.

**2. člen**

Urad je samostojna vladna služba, ki kot pristojni državni organ za informacijsko varnost opravlja naloge na področju informacijske in kibernetske varnosti po zakonu, ki ureja informacijsko varnost, predpisih Evropske unije s področja informacijske varnosti, po ratificiranih mednarodnih sporazumih in drugih predpisih. V povezavi z navedenim opravlja zlasti naslednje naloge:

1. usklajuje delovanje sistema informacijske varnosti;

2. vzpostavlja zmogljivosti za izvajanje kibernetske obrambe;

3. vsem zavezancem iz 5. člena zakona pri izvajanju njihovih nalog nudi strokovno podporo pri zagotavljanju informacijske varnosti;

4. zagotavlja analize, metodološko podporo in preventivno delovanje na področju informacijske varnosti ter daje mnenja s področja svojih pristojnosti;

5. sodeluje z organi in organizacijami, ki delujejo na področju informacijske varnosti, predvsem z nacionalnim CSIRT, varnostno-operativnimi centri, regulatorji in nadzorniki področij iz drugega odstavka 5. člena zakona, z Agencijo za komunikacijska omrežja in storitve Republike Slovenije, z informacijskim pooblaščencem in organi kazenskega pregona ter ponudniki varnostnih rešitev;

6. zavezance iz 5. člena zakona ozavešča o pomembnosti prijave incidenta z znaki kaznivega dejanja, ki se preganja po uradni dolžnosti, organom kazenskega pregona v skladu s Kazenskim zakonikom;

7. usklajuje usposabljanje, vaje in izobraževanje glede informacijske varnosti ter ozavešča javnost o informacijski varnosti;

8. spodbuja in podpira raziskave in razvoj na področju informacijske varnosti;

9. izvaja preskuse informacijsko-komunikacijskih tehnologij na področju informacijske varnosti;

10. zagotavlja pripravo in izvajanje strategije kibernetske varnosti;

11. izdela državni načrt odzivanja na incidente ob upoštevanju strategije, načrtov nacionalnega CSIRT in CSIRT organov državne uprave, drugih pristojnih organov ter varnostne dokumentacije zavezancev;

12. pregleduje ustreznost določitve izvajalcev bistvenih storitev in organov državne uprave najmanj vsaki dve leti ter Vladi Republike Slovenije (v nadaljnjem besedilu: vlada) po potrebi predlaga posodobitev določitev;

13. za namene pregleda Direktive 2016/1148/ES Evropsko komisijo najmanj vsaki dve leti obvešča o ukrepih za določitev storitev izvajalcev bistvenih storitev, o njihovem številu ter pomenu, seznamu bistvenih storitev ter pragih za določitev ustrezne ravni opravljanja storitev izvajalcev bistvenih storitev glede na število uporabnikov ali pomen posameznega izvajalca bistvenih storitev;

14. je enotna kontaktna točka za zagotavljanje čezmejnega sodelovanja z ustreznimi organi drugih držav članic EU ter mrežo skupin CSIRT in skupino za sodelovanje, v katero prispeva svojega predstavnika;

15. izpolnjuje druge obveznosti obveščanja Evropske komisije in skupine za sodelovanje ter uradnega obveščanja drugih mednarodnih organizacij;

16. izvaja druge naloge mednarodnega sodelovanja;

17. pripravlja predloge predpisov s področja informacijske in kibernetske varnosti;

18. izvaja naloge državnega certifikacijskega organa za kibernetsko varnost;

19. odloča o sprejetju ukrepov ob težjem ali kritičnem incidentu ali kibernetskem napadu ali stanju povečane ogroženosti ter obvešča vlado in Svet za nacionalno varnost o sprejetih ukrepih;

20. obvešča vlado in Svet za nacionalno varnost o stanju povečane ogroženosti varnosti omrežij ali informacijskih sistemov zaradi verjetnosti izvedbe kritičnega incidenta ali kibernetskega napada;

21. izvaja nadzor nad izvajanjem določb zakona, ki ureja informacijsko varnost, in na njegovi podlagi sprejetih predpisov;

22. opravlja naloge CSIRT organov državne uprave;

23. opravlja druge naloge s področja informacijske in kibernetske varnosti, določene z zakonom in predpisi, sprejetimi na njegovi podlagi, ter s sklepi vlade.

**3. člen**

Urad vodi direktor, ki je za delo urada odgovoren predsedniku vlade in vladi.

Direktorja urada imenuje in razrešuje vlada na predlog predsednika vlade.

Pri vodenju urada ima direktor enaka pooblastila, kakor jih ima minister pri vodenju ministrstva.

**PREHODNI IN KONČNA DOLOČBA**

**4. člen**

Akt o notranji organizaciji in sistemizaciji delovnih mest v uradu izda vršilec dolžnosti direktorja urada po predhodnem soglasju vlade najpozneje v desetih dneh od ustanovitve urada.

**5. člen**

Urad se ustanovi 20. julija 2021, naloge pa začne opravljati 31. julija 2021.

**6. člen**

Ta odlok začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2021-1411-0002

Vlada Republike Slovenije

**Janez Janša**

predsednik

**OBRAZLOŽITEV:**

Z Odlokom o ustanovitvi in nalogah Urada Vlade Republike Slovenije za informacijsko varnost se v skladu z določbami prvega odstavka 25. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13,
47/13 – ZDU-1G, 65/14 in 55/17), ki opredeljuje formalno pravno podlago za ustanovitev vladne službe, in prvim odstavkom 10. člena Zakona o spremembah in dopolnitvi Zakona o informacijski varnosti (Uradni list RS, št. 95/21), ki opredeljuje materialno pravno podlago za ustanovitev vladne službe, ustanavlja Urad Vlade Republike Slovenije za informacijsko varnost kot samostojna služba vlade – osrednji koordinacijski organ na strateški ravni nacionalnega sistema zagotavljanja informacijske varnosti, hkrati pa tudi kot enotna kontaktna točka države pri mednarodnem sodelovanju na tem področju.

Zakon o spremembah in dopolnitvi Zakona o informacijski varnosti v prvem odstavku 10. člena določa, da Vlada Republike Slovenije ustanovi Urad Vlade Republike Slovenije za informacijsko varnost (v nadaljnjem besedilu: urad) v enem mesecu od uveljavitve Zakona o spremembah in dopolnitvi Zakona o informacijski varnosti, ki je začel veljati 16. junija 2021. Urad tako začne opravljati naloge v skladu z Zakonom o spremembah in dopolnitvi Zakona o informacijski varnosti najpozneje do 31. julija 2021, do takrat pa njegove naloge opravlja Uprava Republike Slovenije za informacijsko varnost kot organ v sestavi Ministrstva za javno upravo Republike Slovenije (pristojnega za informacijsko družbo).

Uprava Republike Slovenije za informacijsko varnost se tako 31. julija 2021 preoblikuje v urad kot samostojno službo Vlade Republike Slovenije, ki opravlja naloge, določene v Zakonu o informacijski varnosti (Uradni list RS, št. 30/18) in Zakonu o spremembah in dopolnitvi Zakona o informacijski varnosti (Uradni list RS, št. 95/21).

Urad z začetkom opravljanja nalog od Ministrstva za javno upravo Republike Slovenije, Uprave Republike Slovenije za informacijsko varnost prevzame naloge, arhive in dokumentacijo, ki se nanašajo na informacijsko varnost, ter javne uslužbence, pravice proračunske porabe, opremo in druge zbirke podatkov oziroma evidence s prevzetega delovnega področja. Upravni in inšpekcijski postopki, začeti na podlagi Zakona o informacijski varnosti, se nadaljujejo in dokončajo v skladu z določbami Zakona o spremembah in dopolnitvi Zakona o informacijski varnosti.

Urad bo pristojen za izvajanje upravnih nalog, in sicer izdajo upravnih odločb na podlagi četrtega odstavka 21. člena in četrtega odstavka 22. člena Zakona o informacijski varnosti, kakor to primerljivo na podlagi Zakona o tajnih podatkih izvajata že dve drugi vladni službi, in sicer Slovenska obveščevalno-varnostna agencija in Urad Vlade Republike Slovenije za varovanje tajnih podatkov. Urad bo na podlagi Zakona o informacijski varnosti pristojen tudi za opravljanje nadzora nad izvajanjem določb navedenega zakona, na njegovi podlagi sprejetih predpisov in nad izvajanjem upravnih odločb, izdanih na podlagi Zakona o informacijski varnosti.

V uradu se čim prej oziroma najpozneje do 1. januarja 2022 vzpostavi CSIRT organov državne uprave kot notranje organizacijska enota. Do vzpostavitve CSIRT organov državne uprave v uradu njegove naloge še naprej opravlja ministrstvo za javno upravo (ministrstvo, pristojno za upravljanje informacijsko-komunikacijskih sistemov javne uprave).

Akt o notranji organizaciji in sistemizaciji delovnih mest v uradu izda direktor urada po predhodnem soglasju vlade. V aktu o notranji organizaciji in sistemizaciji delovnih mest bodo sistemizirana potrebna delovna mesta za izvajanje nalog na področju upravljanja kadrovskih, finančnih, informacijskih in drugih virov. Treba bo zagotoviti tudi ustrezno kadrovsko popolnitev. Predvideva se, da bi omenjene naloge ob ustanovitvi urada opravljali trije novi javni uslužbenci, od tega bi bil najmanj en javni uslužbenec v urad premeščen z ministrstva za javno upravo. Prav tako so upoštevane finančne in kadrovske posledice vzpostavitve CSIRT organov državne uprave v okviru urada. Upoštevana je projekcija, ki je bila narejena že ob sprejetju Zakona o informacijski varnosti leta 2018, ki predvideva, da bodo naloge CSIRT organov državne uprave v letu 2021 in 2022 opravljali štirje javni uslužbenci. En javni uslužbenec – inšpektor višji svetnik se premesti na ministrstvo za javno upravo oziroma inšpektorat za javni sektor, kjer bo nadaljeval z izvajanjem nalog nadzora nad skladnostjo spletišč in mobilnih aplikacij po Zakonu o dostopnosti spletišč in mobilnih aplikacij (Uradni list RS, št. 30/18) ter

nadzora na področju e-identitet in storitev zaupanja, v urad pa se premesti en javni uslužbenec z ministrstva za javno upravo, in sicer za pravno področje.

Pri pripravi kadrovskega načrta se bodo upoštevale omejitvene določbe politike zaposlovanja iz
60. člena Zakona o izvrševanju proračunov za leti 2021 in 2022 – ZIPRS2122, v katerem je med drugim opredeljeno, na podlagi katerih utemeljenih razlogov je organu dovoljeno (izjemoma) povečati število zaposlenih.

Sprejetje Odloka o ustanovitvi in nalogah Urada Vlade Republike Slovenije za informacijsko varnost v letu 2021 nima finančnih posledic za državni proračun, saj se delovanje novoustanovljenega organa v skladu s 4. členom ZIPRS2122 financira iz finančnega načrta neposrednega uporabnika, ki je predlagal njegovo ustanovitev, in so sredstva v višini 2.400.000 evrov že zagotovljena na PU 3132 URSIV. Pravice porabe za novoustanovljeni organ za leti 2022 in 2023 se bodo načrtovale v skladu s sprejetim sklepom vlade številka 41003-5/2021/8 z dne 24. 6. 2021.